**Udruga osoba s invaliditetom “Agape” – Omiš,** Obala gusara 4, 21310 Omiš, OIB: 66257441622, koju zastupa predsjednica Udruge, Natali Stanić (u daljnjem tekstu: NOJN/Naručitelj)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Izvršitelj)

zaključili su sljedeći:

**UGOVOR**

**za nabavu kućanskih i osnovnih higijenskih potrepština u projektu**

**Zaželi – OSTANI KOD KUĆE S UDRUGOM AGAPE, kodni broj SF.3.4.11.01.0413**

**Evidencijski broj nabave: 1/2024**

**PREDMETUGOVORA**

**Članak 1.**

Na temelju javnog nadmetanja za nabavu kućanskih i osnovnih higijenskih potrepština u projektu Zaželi – OSTANI KOD KUĆE S UDRUGOM AGAPE, kodni broj SF.3.4.11.01.0413, evidencijski broj nabave: 1/2024, a koje je provedeno sukladno uputama Ministarstva rada, mirovinskog sustava, obitelji i socijalne politike: Postupci nabave za osobe koje nisu obveznici Zakona o javnoj nabavi, verzija 1.0, studeni 2023., NOJN/Naručitelj je Odlukom o odabiru oznake \_\_\_\_\_\_\_\_\_\_\_\_\_\_\_\_\_\_\_\_\_\_\_, odabrao ponudu Izvršitelja oznake \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kao ekonomski najpovoljniju ponudu, sukladno objavljenom kriteriju za donošenje Odluke o odabiru, te uvjetima i zahtjevima iz Dokumentacije za nabavu.

Obavijest o nadmetanju, dokumentacija za nabavu i Odluka o odabiru iz predmetne nabave objavljeni su na internetskoj stranici [www.strukturnifondovi.hr](http://www.strukturnifondovi.hr)

Ponuda Izvršitelja je sastavni dio ovog Ugovora.

**Članak 2.**

Predmet ovog ugovora je utvrđivanje uvjeta i načina isporuke kućanskih i osnovnih higijenskih potrepština u kućanstvima ciljne skupine u razdoblju od dana sklapanja ovog Ugovora do 31. siječnja 2027. godine. Isporuka kućanskih i osnovnih higijenskih potrepština vrši se u paketima koji sadržavaju: sredstvo za pranje posuđa, prašak za pranje rublja, zubna pasta, sredstvo za tuširanje, univerzalno sredstvo za čišćenje i sredstvo za pranje ruku, karakteristika navedenih u tehničkoj specifikaciji iz Dokumentacije za nabavu i ponude Izvršitelja.

Predmet nabave je isporuka ukupno 5.952 paketa kućanskih i osnovnih higijenskih potrepština.

Realizacija ovog Ugovora vršit će se na način da će NOJN/Naručitelj isporuku kućanskih i osnovnih higijenskih potrepština zatražiti od Izvršitelja mjesečno, dostavljanjem pisanog Zahtjeva za isporuku robe elektroničkim putem, a zahtjev sadrži osnovne podatke o NOJN/Naručitelju, osnovne podatke o Izvršitelju, datum izrade, broj paketa i rok isporuke.

Izvršitelj je obvezan isporučivati robu koju je naveo u troškovniku (naziv proizvođača i naziv proizvoda).

Ugovorne strane su suglasne da u slučaju nepredvidivih okolnosti Izvršitelj može isporučiti zamjenske artikle odnosno robu iste vrijednosti i jednake kvalitete, ali drugih proizvođača koji svojim karakteristikama, kvalitetom i količinom odgovaraju onima određenim u tehničkim specifikacijama. Cijene određene u predmetnom Troškovniku ne mogu se mijenjati. Prije prve isporuke zamjenskih artikala, Prodavatelj se obvezuje zatražiti suglasnost od Naručitelja u kojoj mora dokazati postojanje nepredvidivih okolnosti. Nepredvidive okolnosti su one okolnosti koje Izvršitelj nije mogao predvidjeti u trenutku predaje svoje ponude. Prodavatelj ne smije isporučivati zamjenske artikle prije nego dobije suglasnost NOJN/Naručitelja.

**CIJENA**

**Članak 3.**

Ugovorena cijena robe koja je predmet ove nabave je ukupno \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

EUR s PDV-om.

NOJN/Naručitelj i Izvršitelj suglasno utvrđuju da je ugovorena cijena iz prethodnog stavka nepromjenjiva za vrijeme trajanja Ugovora.

**OBVEZE IZVRŠITELJA**

**Članak 4.**

Izvršitelj je dužan postupiti po zahtjevu NOJN/Naručitelja te isporučiti zatraženu količinu paketa sa kućanskim i osnovnim higijenskim potrepštinama najkasnije u roku od 5 radnih dana od dana zaprimanja pojedinačnog Zahtjeva za isporuku robe putem elektronske pošte.

Isporuka se vrši radnim danom, od ponedjeljka do petka.

Potpisom ovog Ugovora, NOJN/Naručitelj će Izvršitelju dostaviti podatke o osobi koja će biti zadužena za slanje Zahtjeva za isporuku robe, dok će Izvršitelj dostaviti podatke o osobi koja će biti zadužena za zaprimanje Zahtjeva za isporuku robe, a koji se sastoje od: imena i prezimena, adrese elektronske pošte i telefonskog broja.

Ugovorne strane utvrđuju da će Izvršitelj vršiti isporuku robe svojim prijevoznim sredstvima do mjesta isporuke robe na adresi Naručitelja: Udruga Agape, Obala gusara 4, 21310 Omiš.

Prilikom isporuke robe ovlaštena osoba Naručitelja i Izvršitelja sastavit će i potpisati Zapisnik o primopredaji robe, na kojem mora biti minimalno naznačeno: osnovni podaci o Naručitelju, osnovni podaci o Izvršitelju, datum izrade Zapisnika, količina koja se isporučuje i primjedbe.

**Članak 5.**

Izvršitelj je obvezan isporučiti robu koja je nova, nekorištena, u originalnom tvorničkom pakiranju s oznakom tržišnog naziva robne marke/proizvođača te u svemu odgovarati tehničkim specifikacijama iz Dokumentacije za nabavu, u neoštećenom zatvorenom paketu.

Izvršitelj se obvezuje NOJN/Naručitelju isporučiti ugovorenu robu bez materijalnih nedostataka koji bi onemogućili njihovo nesmetano korištenje u uporabi. Materijalni nedostaci robe mogu biti vidljivi i skriveni. Vidljivi nedostaci utvrđuju se Zapisnikom o primopredaji robe kroz primjedbe. O skrivenim nedostacima NOJN/Naručitelj će obavijestiti Izvršitelja pisanim putem u roku 3 (tri) dana od dana primitka robe. Odmah po primitku obavijesti o materijalnim nedostacima, Izvršitelj će najkasnije u roku 3 (tri) dana od dana zaprimanja obavijesti nedostatak otkloniti tj. zamijeniti robu o svom trošku.

**UGOVORNA KAZNA**

**Članak 6**.

Ukoliko Izvršitelj ne isporuči robu u roku iz st1.čl.4. ovog Ugovor, NOJN/Naručitelj može naplatiti ugovornu kaznu po osnovici od 1% vrijednosti cjelokupnog Zahtjeva za isporuku robe, za svaki dan kašnjenja do urednog ispunjenja.

Ugovorna kazna će se naplatiti prilikom plaćanja računa na način da će se iznos na računu za isporučenu robu umanjiti za iznos ugovorne kazne, o čemu će NOJN/Naručitelj obavijestiti Izvršitelja pisanim putem.

**OBVEZE NOJN/NARUČITELJA**

**Članak 7.**

Za svaku isporuku Izvršitelj će ispostaviti račun NOJN/Naručitelju za isporučenu robu na mjesečnoj razini. Račun treba sadržavati navod s oznakom i datumom sklapanja Ugovora o nabavi i naziv projekta: Zaželi – Ostani kod kuće s Udrugom Agape, kodni broj SF.3.4.11.01.0413. U privitku računa Izvršitelj je obvezan dostaviti Zapisnik o primopredaji mjesečne isporuke paketa.

NOJN će plaćanje izvršavati po zaprimanju računa od strane Izvršitelja, najkasnije u roku od 30 (trideset) dana od dana zaprimanja ispravnog računa, na račun IBAN HR\_\_\_\_\_\_\_\_\_\_\_\_\_\_\_\_\_\_\_\_\_.

**JAMSTVO**

**Članak 8.**

Izvršitelj je dužan u roku najviše 5 (pet) dana od dana potpisa ovog Ugovora dostaviti NOJN/Naručitelju jamstvo za uredno ispunjenje ugovora za slučaj povrede ugovornih obveza u obliku bjanko zadužnice, u iznosu od 10% od vrijednosti ugovora bez iskazanoga PDV-a.

Po urednom izvršenju i isteku Ugovora o nabavi, NOJN/Naručitelj će u roku od 30 (trideset) dana od dana isteka Ugovora u korist Izvršitelja izvršiti povrat jamstva za uredno izvršenje ugovora.

Naručitelj je ovlašten iz jamstva naplatiti sve štete nastale neurednim izvršenjem ovog Ugovora.

**RASKID UGOVORA**

**Članak 9.**

Ugovorne strane suglasno utvrđuju da se u slučaju nepridržavanja odredbi ovog Ugovora, isti može jednostrano raskinuti i prije isteka roka iz članka 1. ovog Ugovora.

Ugovorna strana koja raskida Ugovor dužna je pisano izvijestiti o razlogu zbog kojeg raskida ovaj Ugovor.

Otkazni rok iznosi 30 (trideset) dana, računajući od dana posljednje isporuke uz dostavu pisanog izvješća o raskidu ugovora.

**ZAVRŠNE ODREDBE**

**Članak 10.**

Ugovorne strane su suglasne da će se na uređenje svih ostalih odnosa iz ovog Ugovora primjenjivati odredbe Zakona o obveznim odnosima.

**Članak 11.**

Sve sporove koji eventualno nastanu po ovom Ugovoru, ugovorne strane će prvenstveno rješavati sporazumno, a u protivnom, sporazumne strane suglasne su, da će se spor rješavati pred stvarno nadležnim sudom u Splitu.

**Članak 12.**

Bilo koja informacija i podatak, uključujući i osobne podatke, bez obzira na to kako se do njih došlo, a koja se izravno ili neizravno odnosi na ugovorne strane ovog Ugovora, njihovo poslovanje, uključujući i međusobni ugovorni odnos, smatrat će se povjerljivim podatkom. Sukladno navedenom, otkrivanje podataka prethodno navedenih bilo kojoj trećoj osobi, fizičkoj ili pravnoj, je zabranjeno.

U slučaju povrede odredaba ovog članka ugovorna strana koja je u povredi će drugoj strani biti odgovorna za svaku time prouzročenu štetu.

Obveza čuvanja tajnosti podataka ostaje na snazi trajno i nakon raskida, otkaza ili isteka trajanja ovog Ugovora.

**Članak 13.**

Ovaj Ugovor sastavljen je u 4 (slovima: četiri) primjerka, od kojih svaki primjerak ima snagu izvornika, za svaku ugovornu stranu po 2 (slovima: dva) primjerka, a stupa na snagu i obvezuje potpisom oba ovlaštena predstavnika ugovornih strana.

Oznaka Ugovora:

Datum sklapanja:

Za NOJN/Naručitelja: Za Izvršitelja:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Natali Stanić, predsjednica Udruge „Agape“